คือไปอุดฟันมาเมื่อ2-3อาทิตย์ก่อนค่ะไปอุดมาไม่ถึงเดือนแล้วเหมือนเคยพูดว่าให้อุดชั่วคราวไปก่อนถ้าพร้อมค่อยมารักษารากฟัน ตอนแรกก็กินได้ปกติค่ะแต่เมื่อ1อาทิตย์ที่ผ่านมากินอะไรไม่ได้เลย ที่อุดไปก็ไม่หลุดด้วยค่ะ คงรทำยังไงดีคะ?
สวัสดีค่ะ หากทันตแพทย์มีการแนะนำให้รักษารากฟัน แสดงว่าฟันมีการผุลึกลงไปถึงรากฟัน ดังนั้น การอุดฟันชั่วคราวจึงอาจไม่ได้ป้องกันการผุที่มากขึ้นได้ ซึ่งอาการปวดฟันที่เกิดขึ้นนั้น ก็น่าจะเกิดจากมีการผุที่ลึกลงไปถึงโพรงประสาทฟัน ทำให้มีอาการปวดมากขึ้น หรือเกิดมีฝีหนองที่ปลายรากฟันได้ หรอืมีเหงือกอักเสบร่วมด้วยแนะนำควรกลับไปพบทันตแพทย์เพื่อตรวจว่าเกิดจากสาเหตุดังกล่าวหรือไม่ และทำการรักษาค่ะในเบื้องต้น อาจทานยาแก้ปวดเพื่อบรรเทาไปก่อน เช่น ไอบูโพรเฟน (ibuprofen) เป็นต้น และงดการใช้ฟันซี่ที่ปวดเคี้ยวอาหารก่อนชั่วคราว ดูแลรักษาความสะอาดฟันซี่อื่นๆ ให้ดี ด้วยการแปรงฟันทุกครั้งหลังทานอาหาร และแปรงลิ้นด้วย และใช้ไหมขัดฟันอย่างน้อยวันละ 1 ครั้งค่ะ